根據定義，每蜀萆化學元素都有伊唯一其原子序，相等於其原子核臺中質子其數量，但是大部分元素其各萆原子有𣍐蜀様其中子數，這號𡅏同位素。譬如講，所有碳原子都有6粒質子，其中大部分有6粒中子，但是1%有7粒中子，固有雅少其蜀部分（碳-14）有8粒中子。故此碳有3萆自然同位素。週期表中透底無分同位素，直接共伊全部都廮同蜀萆元素下底。無穩定同位素其元素敆表裡標伊其最穩定其同位素其質量，使括號括𡅏。